U-I-61/97
Natisni
Opravilna št.:
U-I-61/97
Datum odločitve:
17. 5. 2001
Objavljeno:
OdlUS X, 98
ECLI:
ECLI:SI:USRS:2001:U.I.61.97
Akt:
Zakon o notranjih zadevah (Uradni list SRS, št. 28/80, 38/88, 27/89 in Uradni list RS, št. 19/91, 4/92, 58/93 in 87/97) (ZNZ)
Izrek:
Postopek za preizkus pobude za začetek postopka za oceno ustavnosti Zakona o notranjih zadevah (Uradni list SRS, št. 28/80, 38/88, 27/89 in Uradni list RS, št. 19/91, 4/92, 58/93 in 87/97) se ustavi.
Evidenčni stavek:
Ker pobudnik v roku, ki ga je določilo Ustavno sodišče, ni dal podatkov potrebnih za nadaljevanje postopka, je bilo treba postopek za preizkus pobude ustaviti.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Matjaž Gerlanc, Velenje
Datum vloge:
2. 3. 1997
Vrsta odločitve:
sklep
Vrsta rešitve:
ustavitev
Dokument:
US20782
Dokument v PDF obliki:
U-I-61-97.pdf
116 KB
Prenesite datoteko
U-I-61/97-15
17. 5. 2001
S K L E P
Ustavno sodišče je v postopku za preizkus pobude Matjaža Gerlanca iz Velenja na seji dne 17. maja 2001
s k l e n i l o:
Postopek za preizkus pobude za začetek postopka za oceno ustavnosti Zakona o notranjih zadevah (Uradni list SRS, št. 28/80, 38/88, 27/89 in Uradni list RS, št. 19/91, 4/92, 58/93 in 87/97) se ustavi.
O b r a z l o ž i t e v
1. Pobudnik v svoji vlogi z dne 2. 3. 1997 navaja, da Zakon o notranjih zadevah omogoča 48-urni policijski pripor, čeprav Ustava določa, da lahko pripor odredi le sodnik. Pravni interes utemeljuje s tem, da mu je bila dne 26. 2. 1997 od 12.00 do 21.30 ure odvzeta prostost.
2. Ustavno sodišče je pobudnika z dopisom z dne 5. 3. 1997 pozvalo k dopolnitvi pobude tako, da bi jasno navedel, katere določbe Zakona o notranjih zadevah izpodbija, utemeljil neskladje z ustavnimi določbami in izkazal pravni interes s predložitvijo ustreznih dokazil. Pri tem ga je Ustavno sodišče tudi opozorilo, da lahko v skladu s tretjim odstavkom 28. člena Zakona o Ustavnem sodišču (Uradni list RS, št. 15/94 - v nadaljevanju ZUstS) postopek za preizkus pobude ustavi, če v danem roku pobude ne bo dopolnil.
3. Pobudnik je v odgovoru z dne 12. 3. 1997 navedel, da zahteva presojo ustavnosti 146. člena Zakona o kazenskem postopku (Uradni list RS, št. 63/94 in nasl. - ZKP), ker omogoča policijski pripor brez sodne odredbe, ki jo zahteva Ustava v 20. členu. Ker navedena določba ZKP ne ureja policijskega pridržanja, katerega protiustavnost zatrjuje pobudnik in je bila njegova vloga zato še vedno nerazumljiva, ga je Ustavno sodišče ponovno pozvalo, naj določno navede, katero zakonsko določbo izpodbija in iz katerih razlogov.
4. Pobudnik je v novi dopolnitvi pobude z dne 10. 4. 1997 navedel, da gre za Zakon o notranjih zadevah. Ker pobude ni dopolnil v skladu z zahtevo, je Ustavno sodišče postopek za preizkus pobude ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk in dr. Dragica Wedam-Lukić. Sklep je sprejelo s sedmimi glasovi proti enemu. Proti je glasoval sodnik Čebulj.
P r e d s e d n i k
Franc Testen